蘇錦樑

蘇錦樑，係一間律師事務所高級合夥人，做過民建聯副主席、香港政府商經局局長，擁有過加拿大護照，宣佈任命做副局長後，《信報》指佢有加拿大國籍。

初期蘇錦樑接受訪問時，話國籍係私人資料，有一大堆原因唔方便回應，只係話任命冇違反香港基本法；之後，有人再發現有多幾個副局長有外國國籍或居留權，引發輿論；最後蘇錦樑喺5月29號宣佈放棄加拿大國籍。引發輿論關注嘅重有佢喺2009年4月嘅卡片風波同2011年7月嘅僭建風波。

蘇錦樑後生時喺加拿大卡爾頓大學攞到經濟學士學位，同埋渥太華大學工商管理同法律雙碩士學位；2000至2003年做黃大仙區議會議員同慈雲山分區委員會委員；而家係醫院管理局成員、嶺南大學校董同策略發展委員會成員。2008年6月，蘇錦樑獲委任成為香港商務及經濟發展局副局長，2011年6月尾起升做局長。

蘇錦樑受曾鈺成喺1996年嘅一場電視辯論感動，喺1997年加入民建聯，打文書工；佢做過民建聯附屬組職青年民建聯第一屆總監。

個人榮譽 
 太平紳士
 金紫荊星章

攷

顧問 | Advisors—會務顧問，民主建港協進聯盟

香港基督徒
前香港政府官員
香港民建聯黨員
前黃大仙區議員
加拿大唐人
錦樑
香港律師